**Telovýchovná jednota Slávia Ekonóm Bratislava** vznikla v roku 1962. TJ je pokračovateľom Slávie Vysoké školy, ktorá vznikla v roku 1952, a ktorá sa po reorganizácii v roku 1962 rozdelila na Sláviu UK, Sláviu SVŠT a Sláviu Ekonóm Bratislava. Telovýchovná jednota Slávia Ekonóm Bratislava sa zaregistrovala ako občianske združenie 19. 7. 1990. Sláviu Ekonóm Bratislava v roku 1962 tvorilo 7 oddielov a 575 členov. 

Na národnej úrovni sa najviac darilo hokejovému oddielu (účastník 1. slovenskej národnej hokejovej ligy), basketbalu (dlhoročný účastník 1. slovenskej národnej basketbalovej ligy) a oddielu karate (prvý oddiel karate na Slovensku a majstrovské tituly v rámci ČSSR). 

V roku 2002 tvorili TJ Slávia Ekonóm Bratislava 4 športové oddiely: futbalový, turistický, tenisový a karate. 

Predsedom TJ Slávia Ekonóm Bratislava je Ing. Peter Múčka, CSc. (od r. 2020). Do roku 2019 bol dlhoročným predsedom Prof. Ing. Peter Baláž, PhD. TJ Slávia Ekonóm Bratislava je podporovaná Ekonomickou univerzitou v Bratislave, Slovenskou asociáciou univerzitného športu (SAUŠ) a Mestskou časťou Bratislava - Nové mesto (v r. 2022).

Oficiálna adresa TJ je: Dolnozemská cesta 1, 852 35 Bratislava.

Oddiel futbalový
----------------

Futbalový oddiel TJ Slávia Ekonóm hrá svoje domáce zápasy v Športovom areáli Ekonomickej Univerzity na Trnavskej ceste na bratislavských Pasienkoch. Futbalový oddiel funguje od 70-tych rokov minulého storočia. Klub pôsobí od sezóny 2022/23 v VII. lige seniorov Oblastného futbalového zväzu Bratislava – mesto. V VI. lige účinkoval od sezóny 2015/16 do 2021/22. Od sezóny 1998/99 pôsobil v V. lige, resp. I. triede Oblastného futbalového zväzu Bratislava-mesto. V súčasnosti je aktívne mužstvo dospelých a mladšej prípravky U8. Trénerom je Ing. Igor Šiška (od r. 1998). V minulosti (cca 1995-2005) tvorilo futbalový oddiel až 6 družstiev v rôznych vekových kategóriách - prípravka, mladší/starší žiaci, mladší/starší dorast, muži, ženy).

**Legendy klubu**

* Štefan Koller, František Medzánsky, Marko Stopka, Patrik Kardoš, Erik Lindner.

### Športové úspechy

* 2017/18 – 4. miesto v 6. lige ObFz Bratislava-mesto
* 2013/14 – 4. miesto v 5. lige ObFz Bratislava-mesto
* 2009/10 – 4. miesto v 5. lige ObFz Bratislava-mesto
* 1997/98 – 4. miesto v II. triede BFZ a postup do I. triedy

### Káder seniorov – 2023/2024

Nino Krebs (b) – Martin Moravský (o), Marek Gregor (o), Peter Múčka (o), Ján Popluhár (o), Roman Marek (o), Peter Považanec (o), Iarko Lasak (o), Milan Menyhart (o), Vladimír Dinka (o) – Martin Kohút (s), Martin Štefánik (s), Šimon Šepitka (s), Jozef Husák (s), Jaromír Kudrik (s), David Civín (s), Alex Horváth (s) – Juraj Reháček (u), Jozef Urban (u), Matej Baran (u) 

### Historická bilancia seniorov

Bilancia seniorov TJ Slávia Ekonóm Bratislava| Sezóna | Súťaž | Počet 
účastníkov | Umiestenie | Počet 
zápasov | Výhry | Remízy | Prehry | Skóre | Body |
| --- | --- | --- | --- | --- | --- | --- | --- | --- | --- |
| 2022/23 | VII. liga | 9 | 9. | 16 | 4 | 3 | 9 | 23:41 | 15 |
| 2021/22 | VI. liga | 10 | 10. | 18 | 2 | 2 | 14 | 18:68 | 8 |
| 2020/21 | VI. liga | 11 | 11. | 10 | 0 | 0 | 10 | 6:52 | 0 |
| 2019/20 | VI. liga | 12 | 12. | 11 | 0 | 3 | 8 | 10:37 | 3 |
| 2018/19  | VI. liga | 10 | 9. | 27 | 6 | 1 | 20 | 27:87 | 19 |
| 2017/18 | VI. liga | 9 | 4. | 16 | 7 | 2 | 7 | 32.31 | 23 |
| 2016/17 | VI. liga | 12 | 8. | 22 | 6 | 2 | 14 | 38:74 | 21 |
| 2015/16 | VI. liga | 13 | 9. | 24 | 8 | 4 | 12 | 47:45 | 28 |
| 2014/15 | V. liga | 10 | 7. | 27 | 9 | 1 | 17 | 37:67 | 28 |
| 2013/14 | V. liga | 8 | 4. | 21 | 10 | 2 | 9 | 41:41 | 32 |
| 2012/13 | V. liga | 10 | 5. | 27 | 12 | 4 | 11 | 49:50 | 40 |
| 2011/12  | V. liga | 9 | 6. | 24 | 8 | 4 | 12 | 29:33 | 28 |
| 2010/11 | V. liga | 12 | 6. | 22 | 9 | 2 | 11 | 38:41 | 29 |
| 2009/10  | V. liga | 11 | 4. | 20 | 13 | 2 | 5 | 61:33 | 41 |
| 2008/09 | V. liga | 10 | 5. | 18 | 9 | 1 | 8 | 41:38 | 28 |
| 2007/08  | V. liga | 13 | 8. | 24 | 9 | 4 | 11 | 32:48 | 31 |
| 2006/07 | V. liga | 17 | 12. | 32 | 11 | 3 | 18 | 58:73 | 36 |
| 2005/06 | V. liga | 16 | 12. | 30 | 8 | 9 | 13 | 54:54 | 33 |
| 2004/05 | V. liga | 16 | 12. | 32 | 9 | 7 | 14 | 42:56 | 34 |
| 2003/04 | I. trieda | 17 | 11. | 32 | 10 | 8 | 14 | 47:64 | 38 |
| 2002/03 | I. trieda | 16 | 12. | 30 | 10 | 5 | 15 | 60:76 | 35 |
| 2001/02 | I. trieda | 18 | 7. | 34 | 16 | 5 | 13 | 67:58 | 53 |
| 2000/01 | I. trieda | 18 | 11. | 34 | 14 | 7 | 13 | 71:52 | 49 |
| 1999/00 | I. trieda | 17 | 14. | 32 | 7 | 6 | 19 | 49:61 | 27 |
| 1998/99 | I. trieda | 14 | 8. | 26 | 8 | 6 | 12 | 47:57 | 30 |
| 1997/98 | II. trieda | 10 | 4. | 18 | 11 | 1 | 6 | 37:24 | 34 |
| 1996/97 | II. trieda | 12 | 10. | 22 | 6 | 3 | 11 | 30:41 | 21 |
| 1995/96 | ? |  |  |  |  |  |  |  |  |
| 1994/95 | II. trieda | 10 | 10. | 22 | 2 | 3 | 17 | 24:69 | 9 |
| 1993/94 | I.B. trieda | 14 | 14. | 26 | 2 | 4 | 20 | 24:104 | 8 |
| 1888/89 | Ekonóm A -
Súťaž juniorov | 13 | 9. | 24 | 8 | 4 | 12 | 29:47 | 20 |
|  | Ekonóm B -
II. trieda | 8 | 7. | 22 | 4 | 5 | 13 | 26:54 | 13 |
| 1887/88 | Ekonóm A -
Súťaž juniorov | 14 | 7. | 26 | 9 | 3 | 14 | 40:81 | 21 |
|  | Ekonóm B -
II. trieda | 11 | 9. | 20 | 7 | 2 | 11 | 36:50 | 16 |
| 1986/87 | II.A Trieda | 14 | 6. | 26 | 12 | 2 | 12 | 35:49 | 26 |

Pamätné zápasy TJ Slávia Ekonóm|  | **Rok** | **Domáci** | **Hostia** | **Výsledok** |
| 1 | 1995 | TJ Slávia Ekonóm | FK Stupava | 2:1 |
| 2 | 1998 | TJ Slávia Ekonóm | SFM Senec | 2:0 |
| 3 | 2006 | Lokomotíva Devínska Nová Ves | TJ Slávia Ekonóm | 1:3 |
| 4 | 2010 | FK Inter Bratislava | TJ Slávia Ekonóm | 2:3 |
| 5 | 2014 | TJ Slávia Ekonóm | FC Petržalka | 3:2 |

Oddiel karate
-------------

Prvý slovenský oddiel karate.

V septembri 1969 vznikol pod vedením Jána Hrabinu prvý krúžok karate v Bratislave, ktorý cvičil v bratislavskom „véčku": Šebej, Cisár, Hazucha, Kopinič, Šimkovič a ďalší. V roku 1970 sa bratislavský krúžok rozdelil na niekoľko menších. Pod vedením Fera Šebeja začala cvičiť nová skupina na Vysokej škole ekonomickej.

V roku 1972 predsedníctvo Slovenského zväzu džuda ustanovilo Komisiu karate v zložení: Šebej, Kopinič, Klementis, Ondris a Bernátek. Komisia v krátkom čase začala zakladať nové oddiely, ktoré vznikali hlavne v Bratislave. Prvým slovenský bol oddiel karate pri TJ Slávia Ekonóm založený 2. marca 1970 založený Ladislavom Klementisom a Ivanom Aibekom. Prvým trénerom sa stal Ladislav Klementis.

V roku 1975 sa stali majstrami Československej socialistickej republiky (ČSSR) v kumite:

* kategórii do 70 kg: Klementis (Slávia Ekonóm Bratislava)
* kategórii do 80 kg: Suchal (Slávia Ekonóm Bratislava)

V roku 1976 sa stal majstrom ČSSR v kumite:

* kategória do 80 kg: Ing. Šimkovič (Slávia Ekonóm Bratislava)

V roku 1979 sa stali majstrami ČSSR v Trnave:

* kata: Čižmárik (Slávia Ekonóm Bratislava)
* kumite: kategória do 80 kg: Ing. Mikuš (Slávia Ekonóm Bratislava)
* kumite: kategória nad 80 kg:  Serdula (Slávia Ekonóm Bratislava)

V roku 1980 na majstrovstvách ČSSR v Prahe dosiahli víťazstvo v kata:

* kategória do 65 kg:  Klementis (Slávia Ekonóm Bratislava)
* kategória do 80 kg: Mikuš (Slávia Ekonóm Bratislava)
* kategória nad 80 kg: Serdula (Slávia Ekonóm Bratislava)

V roku 1982 na Majstrovstvách ČSSR mužov v Prahe dosiahli úspechy v športovom zápase:

* kategória do 80 kg: Mikuš (Slávia Ekonóm Bratislava) - 1. miesto
* bez rozdielu váh: Šutiak (Slávia Ekonóm Bratislava) - 2. miesto

V roku 1982 na Majstrovstvách Slovenskej socialistickej republiky (SSR) v Trnave (4.12.1982) dosiahli úspechy:

* Magyar (Slávia Ekonóm) - 1. miesto v súborných cvičeniach

* kategória do 70 kg: 1. Šlachtovský Michal (Slávia Ekonóm), 3. Daniel (Slávia Ekonóm)
* kategória do 80 kg: 2. Šutiak (Slávia Ekonóm)
* bez rozdielu váh: 2. Zamboch (Slávia Ekonóm)

V roku 1982 na Majstrovstvách SSR juniorov a dorastu (Bratislava, 13.11.1982)

* Magyar Alexander (Slávia Ekonóm) - 1. miesto medzi juniormi v súborných cvičeniach.

Oddiel hokejový
---------------

Hokejový oddiel TJ Slávia Ekonóm Bratislava účinkoval 5 ročníkov v najvyššej národnej hokejovej súťaži 1. Slovenskej národnej hokejovej lige (SNHL) v období 1984-1991. Odohral celkom 220 zápasov s bilanciou 47-21-152, získal 115 b so skóre 772:1332.

V rokoch 1976 až 1982 pôsobil v divízii, ktorá bola druhou najvyššou národnou hokejovou súťažou.

V sezóne 1978/79 skončila Slávia Ekonóm v divízii v skupine A na 3. mieste zo 7 účastníkov.

V sezóne 1980/81 nepostúpil Ekonóm do 1. SNHL, keď skončil na nepostupovom 3. mieste v kvalifikácii o postup s mužstvami Gumárne Púchov a MEZ Michalovce. V sezóne 1981/82 opäť Ekonóm nepostúpil do 1. SNHL, keď odohral kvalifikáciu o postup s mužstvami ZPA Prešov, Liptovský Mikuláš a Piešťany, a skončil na 3. mieste.

Slávia Ekonóm v sezóne 1983/84 vyhrala Divíziu západ a Bratislava a postúpila do 1. SNHL. 

V sezóne 1984/85 skončila v 16. sezóne 1. SNHL na poslednom 12. mieste s bilanciou 44 8-4-32 159:252 20 b a vypadla do 2. SNHL. V kanadskom bodovaní získali Konstantinidis 37 b (25 gólov +12 asistencií), Kret 29 b (11+18), Babák  25 b (16+9), J. Izso 23 b (12+11), R. Izso 19 b (15+4), Šechný 19 b (13+6), Radosa 16 b (13+6) a Murgaš 14 b (5+9). 

V sezóne 1985/86 Ekonóm opäť vyhral 2. SNHL a postúpil v kvalifikácii s Geológom Stavbár Spišská Nová Ves po víťazstvách 5:3 (d) a 5:3 (v) v baráži do 1. SNHL. V sezóne 1986/87 Ekonóm skončil v 1. SNHL na poslednom 12. mieste s bilanciou 44 14 3 27 155:201 31 b a vypadol do 2. SNHL. V sezóne 1986/87 bol hráč Ekonómu Peter Babák v All stars tíme 1. SNHL. V kanadskom bodovaní ovládli hráči Ekonómu súťaž produktivity v 1. SNHL: 1. Konstantinidis 53 b (31 gólov + 32 asistencií), 2. Babák 51 b (35+16) a R. Izso 28 b. (11+17). Najlepším strelcom súťaže sa stal Peter Babák – 35 g. Na druhom mieste medzi strelcami bol Marius Konstantinidis – 31 g. 

Slávia Ekonóm vyhrala v sezóne 1987/88 opätovne 2. SNHL a postúpila do 1. SNHL. V sezóne 1988/89 skončila na 10. mieste z 12 účastníkov s bilanciou 44 14 6 24 174:232 34 b. V sezóne 1989/90, skončila v 1. SNHL na poslednom 12. mieste s bilanciou 44 6 5 33 147:300 17 b. Uskutočnilo sa aj mestské hokejové derby Slovan CHZJD Bratislava – Slávia Ekonóm. V tejto sezóne nikto nevypadával. Slávia Ekonóm vypadla z 1. SNHL v sezóne 1990/91, kedy skončila na poslednom 12. mieste s bilanciou 44 5 3 36 137:337 13 b.

Zostava zo zápasu Slávia Ekonóm – ŠK PS Poprad 4:5 v sezóne 1990/91 bola nasledovná: Rehák - Mosnár, Kašper, Gregor, Rohožník, Demeter, Pavovič - Iffka, Rajčák, Hollý - Chlapík, Rusznyák, Koutný - Babák, Mravík, Liška.

V sezóne 1991/92 skončili hokejisti už pod názvom HK Slávia Ekonóm Bratislava na 4. mieste v západnej skupine 2. SNHL a v sezóne 1992/93 na poslednom 6. mieste v západnej skupine 2. SNHL.

Známi hráči histórie: Babák, Konstantinidis, Kret, J. Izso, R. Izso, Radosa, Šechný, Brieda, Boris Hosťovecký, Mravík, Sakáč, Iffka, Rusznyák, Liška, Mosnár, Jozef Bukovinský, Milan Kužela, Ján Jaško, Miroslav Miklošovič, Rymarenko, Trenéri: Igor Partl, Jozef Bukovinský

Najväčšie úspechy: Víťaz 2. SNHL - 1983/84, 1985/86, 1987/88

**Slávia Ekonóm Bratislava v národných hokejových súťažiach**| Sezóna | Súťaž | Počet družstiev | Umiestnenie | Počet zápasov | Výhry | Remízy | Prehry | Skóre | Body |
| --- | --- | --- | --- | --- | --- | --- | --- | --- | --- |
| 1976/77 | Divízia Západ | 8 | 7. | 28 | 4 | 1 | 23 | 107:229 | 9 |
| 1977/78 | Divízia - sk.A | 8 | 6. | 28 | 7 | 4 | 17 | 116:156 | 18 |
| 1978/79 | Divízia - sk.A | 7 | 3. | 24 | 16 | 0 | 8 | 155:22 | 32 |
| 1979/80 | Divízia Západ | 8 | 2. | 26 | 16 | 1 | 9 | 196:115 | 33 |
| 1980/81 | Divízia Západ | 6 | 1. | 20 | 19 | 0 | 1 | 203:41 | 31 |
| 1981/82 | Divízia Západ | 6 | 1. | 20 | 20 | 0 | 0 | 181:41 | 40 |
| 1982/83 | Divízia Západ a Bratislava | 7 | 2. | 18 | 14 | 0 | 4 | 180:78 | 28 |
| 1983/84 | Divízia Západ a Bratislava | 5 | 1. | 16 | 14 | 1 | 1 | 147:47 | 29 |
| 1984/85 | 1. SNHL | 12 | 12. | 44 | 8 | 4 | 32 | 159:252 | 20 |
| 1985/86 | 2. SNHL - červená skupina | 6 | 1. | 12 | 10 | 0 | 2 | 85:37 | 20 |
|  | 2. SNHL - nadstavba | 7 | 1. | 18 | 14 | 1 | 3 | 123:58 | 29 |
| 1986/87 | 1. SNHL | 12 | 12. | 44 | 14 | 3 | 27 | 155:201 | 31 |
| 1987/88 | 2. SNHL červená skupina | 8 | 1. | 14 | 13 | 0 | 1 | 87:39 | 26 |
|  | 2. SNHL nadstavba | 8 | 1. | 14 | 11 | 2 | 1 | 82:50 | 24 |
| 1988/89 | 1. SNHL | 12 | 10. | 44 | 14 | 6 | 24 | 147:232 | 34 |
| 1989/90 | 1. SNHL | 12 | 12. | 44 | 6 | 5 | 33 | 147:300 | 17 |
| 1990/91 | 1. SNHL | 12 | 12. | 44 | 5 | 3 | 36 | 137:337 | 13 |
| 1991/92 | 2. SNHL Západ | 8 | 4. | 14 | 6 | 2 | 6 | 60:58 | 14 |
|  | 2. SNHL nadstavba | 6 | 5. | 10 | 4 | 2 | 4 | 42:39 | 10 |
| 1992/93 | 2. SNHL Západ | 6 | 6. | 10 | 2 | 1 | 7 | 34:50 | 5 |
|  | 2. SNHL nadstavba |  | 4. | 6 | 3 | 1 | 2 | 28:28 | 10 |

V sezóne 1989/90 sa uskutočnili až doteraz posledné bratislavské mestské hokejové derby v 1. SNHL medzi Slovanom CHZJD Bratislava a Sláviou Ekonóm.

* Slávia Ekonóm - Slovan CHZJD Bratislava 2:6 (2:1, 0:1, 0:4), G: Konstantinidis, Babák - Hornák 2, Horváth, Ondreička, Volár, Brieda, Počet divákov: 1 182

* Slovan CHZJD Bratislava - Slávia Ekonóm 12:4 (4:2, 7:0, 1:2), G: Karabín 5, Marián Horváth 2, Pethő 2, Blaško, Pavelec, Brieda - Konstantinidis, Hosťovecký, Kužela, Hančin, Počet divákov: 1 633 divákov

Zostavy:

Slovan CHZJD: Škandera - D. Králik, Mosnár, Halahija, Uvíra, Pukalovič, Sýkočin, Paulovič, Pavelec - Blaško, Hornák, Marián Horváth - Dornič, Ondreička, Ščepko - Karabín, Franta, Pethő - Kalináč, Volár, Brieda, Tréner. Ján Filc

Slávia Ekonóm: B. Petrovič (22. Styk, 28. Petrovič) - Gallo, Žitník, Hosťovecký, Kužela, D. Gašparovič, Vašek - Boris, Konstantinidis, Babák - Jaško, Miklošovič, I. Gašparovič (41. Rymarenko) - Hančin, Hulák, Lukačka, Tréner: Jozef Bukovinský

Oddiel basketbalový
-------------------

Mužský basketbalový tím Slávia Ekonóm Bratislava pôsobil v najvyššej národnej basketbalovej súťaži 19 sezón v sezónach 1972/73 až 1992/93. Slávia Ekonóm pôsobila v basketbalovej 1. SNL 15 sezón po sebe od 1972/73 do sezóny 1986/87, v ktorej vypadla. V sezóne 1989/90 postúpila Slávia Ekonóm opäť do 1. SNL v baráži s víťazmi krajov, keď skončila na 3. mieste za LB Krompachy a Pokrokom Spišská Nová Ves a postupovali 4 mužstvá. V 1. SNL pôsobila Slávia Ekonóm ďalšie 4 sezóny. Najlepšie dosiahnuté umiestnenie bolo 4. miesto v sezóne 1978/79.

V sezóne 1972/73 vyhrala Slávia Ekonóm "B" krajskú súťaž.

Bilancia TJ Slávia Ekonóm Bratislava v mužskej slovenskej národnej lige| Sezóna | Počet účastníkov | Umiestnenie | Počet zápasov | Výhry | Prehry | Skóre | Body |
| --- | --- | --- | --- | --- | --- | --- | --- |
| 1972/73\* | 14 | 13. | 26 | 8 | 18 | 1642:1841 | 34 |
| 1973/74 | 14 | 6. | 26 | 13 | 13 | 1906:1875 | 39 |
| 1974/75 | 14 | 11. | 26 | 9 | 17 | 1917:1934 | 35 |
| 1975/76 | 14 | 11. | 26 | 8 | 18 | 1790:1958 | 34 |
| 1976/77 | 14 | 13. | 26 | 8 | 18 | 1839:2019 | 34 |
| 1977/78 | 14 | 6. | 26 | 14 | 12 | 2027:1965 | 40 |
| 1978/79 | 14 | 4. | 26 | 14 | 12 | 1977:1922 | 40 |
| 1979/80 | 14 | 8. | 26 | 8 | 18 | 1687:1763 | 30 |
| 1980/81 | 14 | 7. | 26 | 12 | 14 | 2052:2142 | 38 |
| 1981/82 | 14 | 7. | 26 | 12 | 14 | 2061:2030 | 38 |
| 1982/83 | 14 | 9. | 26 | 11 | 15 | 2082:2125 | 37 |
| 1983/84 | 14 | 10. | 26 | 10 | 16 | 2004:2163 | 36 |
| 1984/85 | 14 | 12. | 26 | 6 | 20 | 1911:2395 | 32 |
| 1985/86 | 14 | 14. | 26 | 3 | 23 | 2034:2477 | 29 |
| 1986/87 | 16 | 14. | 20 | 9 | 11 | 1717:1756 | 29 |
| 1987/88 | Slávia Ekonóm pôsobila v krajskej súťaži |
| 1988/89 | Slávia Ekonóm pôsobila v krajskej súťaži |
| 1989/90 | 16 | 13. | 14 | 7 | 7 | 1178:1133 | 21 |
| 1990/91 | 16 | 8. | 30 | 12 | 18 | 2496:2526 | 42 |
| 1991/92 | 16 | 10. | 30 | 13 | 17 | 2469:2417 | 43 |
| 1992/93 | 15 | 5. | 28 | 18 | 10 | 2371:2111 | 46 |

\* Trnávka odstúpila súťaž Slávii Ekonóm Bratislava

Oddiel softbalový
-----------------

Počiatky slovenského softbalu sú spojené s rokom 1978 a družstvom Ekonóm Bratislava, ktoré viedla softbalová nestorka Nataša Šándorová. Ekonóm patril medzi najúspešnejšie družstvá na Slovensku.

Areál Ekonomickej univerzity v Bratislave na Pasienkoch
-------------------------------------------------------

Vybudovanie športových ihrísk TJ Slávia Ekonóm sa realizovalo v rokoch 1963 a 1964. Investorom bol Miestny výbor Československého zväzu telesnej výchovy (MV ČSTV) a TJ Slávia Ekonóm. Dodávateľom bol Odbor výstavby Obvodného Národného výboru Bratislava – Nové mesto. Obstarávacia hodnota stavby bola 772 000 Kčs (cca 25 700 Eur). V roku 1979 požiadal Rektorát VŠE v Bratislave Stredisko geodézie pre hl. mesto Bratislava zapísať pozemky športového areálu na Pasienkoch v Bratislave na československý štát v správe Rektorátu VŠE v Bratislave. Odovzdávajúca organizácia bol Obvodný národný výbor Bratislava III a preberajúca organizácia Rektorát VŠE v Bratislave. Dôvod prevodu majetku bol nasledovný: „V akcii „Z" vybudovaný športový areál potrebuje Vysoká škola ekonomická pre vyučovací proces."

Referencie
----------

1. ↑  BOBRÍK, MIROSLAV – SEMAN, FRANTIŠEK A KOL.. *Vývoj vysokoškolského športu v podmienkach Československého zväzu telesnej výchovy (1957-1990). Kapitola 6.3. In 90 rokov vysokoškolského športu na Slovensku.*. Bratislava : Slovenská asociácia univerzitného športu, 2010. ISBN 978-80-970777-6-1.
2. ↑   *Univerzitný šport na Slovensku - II. časť (1958 - 1989)* [online]. [Cit. 2022-09-20]. Dostupné online.
3. ↑   *Evidencia občianskych združení* [online]. ives.minv.sk, [cit. 2020-07-13]. Dostupné online.
4. ↑  KAPRÁL, V.. *Vysokoškolský šport v číslach. [Koreferát na konferencii vysokoškolského športu Slovenskej republiky.]*. [s.l.] : [s.n.], 1983.
5. ↑   *Štatút Ekonomickej univerzity v Bratislave* [online]. Ekonomická univerzita v Bratislave, 01.01.2013, [cit. 2022-09-20]. Dostupné online.
6. ↑   *Bulletin Ekonom - FK Inter* [online]. 01.01.2011, [cit. 2022-09-22]. Dostupné online.
7. ↑   *6. kolo seniori V. liga BA mesto. Slávia Ekonóm - FC Petržalka akadémia* [online]. 21.09.2014, [cit. 2022-09-22]. Dostupné online.
8. ↑  karatecadca.sk
9. 1 2 3  MALEC, Vladimír. *Šport vo svete '82*. Bratislava : Vydavateľstvo Šport, 1982. ISBN 77-030-83-11-4 Chybné ISBN.
10. ↑  Gacík, Juraj. Basketbalové seniorské súťaže v tabuľkách - Muži (1945-1993). 2021.
11. ↑
12. ↑   *História TJ Slávia Ekonóm* [online]. slavia.euba.sk, [cit. 2022-10-12]. Dostupné online.

Externé odkazy a zdroje
-----------------------

* Oficiálna stránka
* Konečné tabuľky seniorov TJ Slávia Ekonóm 1994-2022
* Bilancia TJ Slávia Ekonóm v súťažných ročníkoch 1986-2022
* *Tento článok je čiastočný alebo úplný preklad článku Slávia Bratislava na nemeckej Wikipédii.*